text: [{"text_idx": "#000000", "text": "Ny\u0301ggj vinnulig undirskriftaloysn bru\u0301kar Samleikan"}, {"text_idx": "#000001", "text": "Vinnan f\u00e6r nu\u0301 gj\u00f8rt gagn av talgildu undirskriftini hja\u0301 Samleikanum"}, {"text_idx": "#000002", "text": "KT fyrit\u00f8kan Klintra hevur ment undirskriftaloysn til vinnuna, sum bru\u0301kar Samleikan. Loysnin, sum eitur Skriva, bjo\u0301\u00f0ar f\u00f8roysku vinnuni at bru\u0301ka Samleikan at undirskriva keypsavtalur, leigusa\u0301ttma\u0301lar, setanarbr\u00f8v og onnur skj\u00f8l, i\u00f0 skulu avgrei\u00f0ast vi\u00f0 undirskrift. Talgildu F\u00f8royar og Klintra hava i\u0301 hesum sambandi gj\u00f8rt avtalu um ny\u0301tslu av Samleikanum."}, {"text_idx": "#000003", "text": "Vit samskifta og keypa talgilt hv\u00f8nn dag, og ta\u00f0 er ofta ney\u00f0ugt at undirskriva skj\u00f8l og avtalur. Undirskriftin hja\u0301 Samleikanum vissar partarnar um, hv\u00f8nn avtalan er i\u0301millum, og hon er eins bindandi sum tann, sum tu\u0301 skrivar a\u0301 pappi\u0301r vi\u00f0 penni og blekki."}, {"text_idx": "#000004", "text": "Talgilda undirskriftin var\u00f0 tikin i\u0301 ny\u0301tslu a\u0301 Vanganum i\u0301 fj\u00f8r, og fleiri kommunur og almennir stovnar bru\u0301ka hana i\u0301 si\u0301num virksemi. Arbeitt ver\u00f0ur vi\u00f0 at leggja fleiri t\u00e6nastur afturat a\u0301 Vangan."}, {"text_idx": "#000005", "text": "Skriva er fyrsta loysn, i\u00f0 er \u00e6tla\u00f0 vinnuni, og m\u00f8guleikarnir eru no\u0301gvir vi\u00f0 ny\u0301ggju t\u00e6nastuni. Meiri f\u00e6st at vita um Skriva vi\u00f0 at seta seg i\u0301 samband vi\u00f0 Klintra."}, {"text_idx": "#000006", "text": "\u201cTa\u00f0 eru sto\u0301rir samfelagsligir fyrimunir vi\u00f0 eini felags talgildari undirskrift, sum vi\u00f0 lo\u0301g er javnsett vi\u00f0 vanliga handskriva\u00f0a undirskrift. F\u00f8royingar hava tiki\u00f0 Samleikan til si\u0301n, og gle\u00f0ast vit ti\u0301 um, at Klintra hevur ment eina loysn, sum fer at \u00f8kja enn meira um ny\u0301tsluna og gagni\u00f0 av Samleikanum.\u201d sigur Nicolai Mohr Balle verk\u00e6tlanarstjo\u0301ri i\u0301 Talgildu F\u00f8royum."}]